Foto: Yangi yil bayrami oldidan imijini tubdan o‘zgartirgan mashhur ayollar

Yangi yildan bir necha hafta oldin mashhurlarning ayrimlari birdaniga o‘z imijiga o‘zgarishlar kiritishga qaror qildi.

Yangi yil, albatta, yangi soch turmagi bilan. Ko‘rinishidan, ushbu kolleksiyaning qahramonlari bu qoidaga amal qilgan. Bayramdan oldin ular stilistga murojaat qildi va tashqi ko‘rinishini qayta ko‘rib chiqish uchun vaqt ajratdi. Ba’zi mashhurlar keskin o‘zgarishlar qilishga qaror qildi, boshqalari esa sochining yangi rangi bilan cheklandi.
Jennifer Lopes

Jennifer Lopes sochlari ustida yorqin tajribalar o‘tkazishni yaxshi ko‘radi. Natijada u bu safar pushti rangni tanladi. Jey Loning yangi yil uchun imijini o‘zgartirishi muxlislarning turlicha munosabatiga sabab bo‘ldi. Ba’zilar hatto xonandaning bunday rangga yoshi mos emasligini ta’kidlab o‘tdi. Ammo unga hamma narsa yarashadi.
Billi Aylish

Billi Aylish ham qish faslida imijini o‘zgartirishga qaror qildi. 2021-yil bahorda “Gremmi”ni qo‘lga kiritgan xonanda sochlarini sariqdan jigarrangga bo‘yadi. Afsuski, Billi ularning uzunligini ham qisqartirdi: endi u trendga 2000-yillarda mashhur bo‘lgan “shapka” deb nomlangan soch turmagini kiritmoqda.
Jiji Xadid

Zeyn Malik bilan bo‘lgan katta janjaldan so‘ng Jiji Xadid ham o‘z imijini tubdan o‘zgartirishga qaror qildi. Model o‘z hayotidagi ushbu sahifani jasorat bilan ochdi. Jiji uzun va mallarang sochidan ajoyib turmak hosil qildi. U chyolka orqali tashqi ko‘rinishini keskin o‘zgartirdi.
Olga Seryabkina

2021-yilning noyabr oyi oxirida o‘g‘li tug‘ilgandan so‘ng Olga Seryabkina o‘z imijini o‘zgartirishga qaror qildi. U yangi qiyofada “Guchchi uyi” filmining premyerasida qatnashishga muvaffaq bo‘ldi. Olga obrazini chyolka bilan boyitdi. Yaqinda ona bo‘lgan Olgaga yangi qiyofasi juda yarashgan.
Miroslava Karpovich

Miroslava Karpovich imijining kutilmagan o‘zgarishidan hamma hayratda qoldi. Miroslavaning sochlari uzoq vaqt davomida sarg‘ish va qisqa turmakda edi, lekin bayram oldidan u ham o‘zgarishni xohladi. Muxlislar Karpovichning yangi qiyofasi uzun sochlari bilan yanada go‘zallashganini aytib o‘tdi.